Dafydd Huws - Wicipedia

# Dafydd Huws

### Oddi wrth Wicipedia, y gwyddoniadur rhydd.

Awdur o Lanberis yw Dafydd Huws er y bu'n byw ers blynyddoedd lawer yng Ngwaelod-y-Garth ger Caerdydd. Dechreuodd ei yrfa lenyddol fel colofnydd radio a theledu Y Faner o dan yr enw Charles Huws (1971-1982). Ef yw awdur nofelau'r Dyn Dwad. Trwy lygad ei gymeriad Goronwy Jones, creodd Huws dair nofel ol-fodernaidd a gwleidyddol. Dyddiadur Dyn Dwad (1978) , Un Peth Di Priodi - Peth Arall Di Byw (1990) a Walia Wigli (2004) a detholiad o storiau a darllediadau yn y gyfrol Chwarter Call (2005). Rhydd nofelau Huws olwg ddychanol a gwleidyddol ar Gymru'r 70au, yr 80au, y 90au a'r Gymru fodern.

Ef hefyd yw awdur Ser y Dociau Newydd (1994). Bu'n athro Cymraeg yn Ysgol Uwchradd Illtyd Sant, Caerdydd ar gychwyn ei yrfa cyn gadael y byd addysg am y BBC i sgriptio Pobol y Cwm. Y mae'n dal i sgriptio ar gyfer y teledu yn ogystal a gweithio ar gyfrol newydd. Mae Dafydd Huws yn weithgar gydag Undeb yr Ysgrifenwyr yng Nghymru.

## [golygu] Gweithiau

- Gwaith Sgriptio i Deledu: Cyfres Mwy Na Phapur Newydd, I Dir Drygioni, Un Dyn Bach A Rol, Iechyd Da.
- Ffilmiau: Dyddiadur Dyn Dwad (1989), Y Delyn (1998)
- Cyfresi Radio: Dyddiadur Dyn Dwad, Dyddiadur Dyn Priod.
- CD o ddarllediadau: Dyddiadur Dyn Priod.

Wedi dod o "http://cy.wikipedia.org../../../d/a/f/Dafydd_Huws_d611.html"

Categorïau: Llenyddiaeth Gymraeg | Llên Cymru | Cymry enwog | Genedigaethau 1949

##### Views

- Erthygl
- Sgwrs
- Diwygiad cyfoes

##### Chwilio